Voltooide projekte | Hypertension in Africa Research Team (HART) | Gesondheidswetenskappe | NWU | Noordwes-Universiteit
Die SAfrEIC studie
Die SAfrEIC studie (South African study on the effect of Sex, Age and Ethnicity on Insulin sensitivity and Cardiovascular Function) was 'n dwarsdeursnee studie wat in 2007 uitgevoer is. Die studie het 750 swart en wit proefpersone ingesluit met 'n wye ouderdomsstrekking.
Met hierdie studie het ons die kardiometaboliese bepalers wat 'n rol speel met die ontwikkeling van hipertensie en kardiometaboliese siektes in Suid-Afrikaners met verskillende etnisiteite, geslagte en ouderdomme ondersoek.
Artikels wat gepubliseer is, sluit o.a. in:
Die POWIRS studie
Die POWIRS studie (Profiles of Obese Women with the Insulin Resistance Syndrome) was 'n dwarsdeursneestudie wat gedurende 2003 en 2004 in Potchefstroom, Suid-Afrika uitgevoer is.
Soos die naam van die studie aandui, het die projek vroue ingesluit met skraal liggaamsbou, asook oorgewig en vetsugtige vroue (ongeveer 100 swart en 100 wit vroue). Hierdie studie het ten doel gehad om 'n beter begrip daar te stel rakende die ontwikkeling van obesiteitsverwante kardiovaskulêre en kardiometaboliese siektes, en of etnisiteit-verwante risikofaktore betrokke is. Verskeie metings is geneem, insluitende 'n glukose toleransietoets en verskei kardiovaskulêre hemodinamiese metings. Die studie het 'n beduidende bydrae gemaak m.b.t. die rol van adipokine in die ontwikkeling van kardiovaskulêre siektes.